Doložka
o posúdení vplyvov

1.	Vplyvy na verejné financie:
Bez dopadov. Ide len o zmenu v štruktúre financovania predmetného projektu v rámci schváleného rozpočtu kapitoly MDPT SR na rok 2009. 

2.	Vplyvy na obyvateľov, hospodárenie podnikateľskej sféry a iných právnických osôb: 
Rozvoj cestnej infraštruktúry a jej udržanie v požadovanom technickom stave je všeobecne považovaný ako akcent zlepšujúci kvalitu života obyvateľov, rozvoja hospodárstva a podnikateľských aktivít. Rovnako má význam pre zvyšovanie bezpečnosti cestnej premávky a znižovania priamych i nepriamych nákladov. Neustály rast intenzít dopravy, badateľný zvyšujúcou sa hybnosťou obyvateľstva, ktorá je podmienená rastom aktivít ľudskej činnosti a rastom životnej úrovne, preukazuje záujem o používanie cestnej infraštruktúry. Rozvoj hospodárstva v podstatnej miere ovplyvňuje mobilita podnikateľských subjektov i zamestnancov. Podstatná časť výkonov osobnej aj nákladnej dopravy je realizovaných na cestnej sieti. Predmetné stavby boli navrhované pri rešpektovaní cieľov územnej koncepcie rozvoja Slovenska a koncepcie rozvoja cestnej siete SR. 

3.	Vplyvy na životné prostredie:  
Zvyšovanie kvality cestnej infraštruktúry je priamo alebo nepriamo súčasťou environmentálnych štúdií, keďže jej vylepšovaním sa zlepšujú prevádzkové podmienky jej užívateľov, znižujú sa emisné vplyvy, čo má pozitívne všeobecné dopady.                          Zákon č. 127/1994 Z. z , resp. č. 24/2006 Z. z.  o posudzovaní vplyvov na životné prostredie bol pri príprave stavieb dodržaný.

4.	Vplyvy na zamestnanosť:
Priamy nárast ani pokles zamestnanosti realizáciou stavby nepredpokladáme. Nepriamy nárast zamestnanosti môže vzniknúť počas realizácie stavby u zhotoviteľa stavieb s finančným krytím zo zdrojov zhotoviteľa.

5.	Vplyvy na podnikateľské prostredie:
Realizácia stavby má pozitívny dopad na podnikateľské prostredie. 
Realizáciou stavby sa zlepšia dopravno-inžinierske podmienky, zvýši sa výkonnosť cestnej komunikácie, plynulosť a najmä bezpečnosť cestnej premávky.